Eesti taliujumise meistrivõistlustelt kamaluga medaleid
#000000
Meeste edukaim oli Tiit Matvejev kaheksa medaliga: kolme individuaalala kulla, hõbeda ja kahe pronksiga. Kiireim oli Tiit kolmel rinnuliujumise distantsil: 25 m rinnulis 20-30-aastaste meeste seas (16,38), sama ala superfinaalis sai veelgi esikoha aega parandatud – tulemuseks 15,62 sekundit; 50 m rinnuli vanuseklassi kulla võitis Tiit päeva kiireima ajaga 36,64 sekundit. 50 m vabaujumises tõi 28,50 III poodiumikoha 20-30-aastaste meeste seas, samas superfinaalis ujutud 27,70 sekundit lubas absoluudi poodiumil aste kõrgemale tõusta. 25 m vabaujumises kuulus Tiidule pronks ajaga 13,61, sajandiku täpsusega kordas ujuja seda superfinaalis, mis tõi lõpuprotokollis 6. koha.
#000003
Asendamatu teamikaaslane oli Tiit Matvejev kahes teateujumises rinnulietapil, kus koos Alar Lodi ja õdede Siimaritega, Paula-Briti ning Reeli-Martaga, võideti 4 x 25 m rinnulis II koht ning 4 x 25 m kompleksis kolmas koht. Mõlemal alal olid USKi teamidest kiiremad vaid võistkonnad, kus 3 meest ja 1 naine võistlusrajal.
#000004
Alar Lodi oli sel Iceswim Festivalil kiireim 100 m vabaujuja (1.03,44), lisaks võitis ta 30-40-aastaste vanuseklassis 25 m vabalt (13,32), 50 m rinnuli (37,54), teise koha medali sai ,,Säm” kaela 50 m vabaujumises (29,71). Superfinaalis kroolis Lodi 50 m väiksema ajakuluga (28,73), kuid enamaks kui 6. kohaks, sellest tugevas konkurentsis ei piisanud. Kokku koos teateujumistega kuus medalit.
#000005
Hiljuti 80-ndat juubelit tähistanud olümpiafinalist Veiko Siimari lapselapsed Paula-Brit ja Reeli Siimar said vanaisale kahe peale ette näidata kaheksa medalit. Paula-Brit Siimar võitis neli individuaalset pronksi 20-30-aastaste vanuseklassis: 25 m liblikas (16,43), 50 m vabaujumises (34,00), 50 m rinnulis ja 25 m vabaujumises (15,99). 2 hõbedast + 2 pronksist medalit võideti teateujumistes.
#000006
Gerli Savila hüppas jäisesse vette konkurentidega võimeid mõõtma kaheksal korral. Individuaal-aladel õnnestus 20-30-aastaste daamide seas kokku koguda medalite täiskomplekt: kuld 100 m vabaujumises (1.28,5), hõbe 50 m rinnulis (46,18), pronks 25 m rinnulis (21,47), lisandus veel ,,sportlaste meeleheana” tuntud neli neljandat kohta. 4 x 25 m vabalt teateujumises aitas Gerli koos ema Merjan Savilaga kolmandale kohale ujuda Maaeluministeeriumi võistkonna! Kokku neli medalit ja neli neljandat kohta!
#000007
Talvestardid tõid veerõõme maitsma ujujad koos vanematega
#000014